KOMMISSIONEN FOR DE EUROPÆISKE FÆLLESSKABER 
Bruxelles, den 28.05.1998 
KOM(1998) 341 endelig udg. 
RAPPORT FRA KOMMISSIONEN TIL RÅDET 
om ordningen for offentlig oplagring 
af skummetmælkspulver 

I. INDLEDNING 
I forbindelse med prisaftalen, der blev vedtaget den 22. juni 1995, godkendte Rådet en 
ændring af interventionsordningen for skummetmælkspulver. Denne ændring er 
indeholdt i forordning (EF) nr. 1538/95 om ændring af forordning (EØF) nr. 804/68 om 
den fælles markedsordning for mælk og mejeriprodukter. 
Samtidig med vedtagelsen af denne forordning blev der udstedt en erklæring med 
følgende ordlyd: "Rådet anmoder Kommissionen om inden to år at forelægge en rapport 
om anvendelsen af denne forordning og dens konsekvenser for sammensætningen af det 
skummetmælkspulver, der opkøbes ved intervention. Denne rapport skal i givet fald 
ledsages af hensigtsmæssige forslag om bl.a. en revision af den nedre grænse på 31,4%, 
under hensyntagen til, hvor langt man er nået med vedtagelsen af en Codex Alimentarius-
standard for skummetmælkspulver, og om eventuel indførelse af en godtgørelse af 
købsprisen for skummetmælkspulver med et proteinindhold på over 37,7%." 
Formålet med dette dokument er at efterkomme denne anmodning. 
II. RELEVANTE RETSFORSKRIFTER 
Artikel 7 i forordning (EØF) nr. 804/68 indeholder bl.a. en bestemmelse om, at 
interventionsorganerne opkøber skummetmælkspulver, som har et proteinindhold på 
mindst 35,6 vægtprocent i tørstofekstrakt uden fedtstoffer, til interventionsprisen. 
Interventionsorganerne opkøber dog også skummetmælkspulver med et proteinindhold 
på mindst 31,4% og under 35,6% i tørstofekstrakt uden fedtstoffer; i så fald er 
opkøbsprisen lig med interventionsprisen, nedsat med 1,75% for hvert procentpoint 
proteinindholdet ligger under 35,6%. 
Gennemførelsesbestemmelserne for offentlig oplagring af skummetmælkspulver er 
fastsat i forordning (EF) nr. 322/96. 
Endelig skal det nævnes, at det i henhold til bestemmelserne i artikel 7 i forordning 
(EØF) nr. 804/68 er forbudt at manipulere med proteinindholdet af 
skummetmælkspulver, der tilbydes til offentlig intervention. 
-2 
III. ANVENDELSEN AF ORDNINGEN I 1996 OG 1997 
Den ændrede interventionsordning er blevet anvendt fra 1. marts 1996, og de to første år 
har været præget af mere eller mindre betydelige opkøb. Således blev der tilbudt 123 586 
tons i 1996 og 35 060 tons i 1997, dvs. 158 647 tons i alt. 
Fordelingen af denne mængde efter proteinindhold er anført i nedenstående tabel. 
Tabel: Fordeling efter proteinindhold af den mængde skummetmælkspulver, der blev 
tilbudt til offentlig intervention i 1996 og 1997 
under 31,4% 
31,4-35,5% 
35,6-37,5% 
37,6-38,5% 
over 38,5% B 
0 
0 
1361 
2829 
402 
4592 D 
0 
0 
4316 
8512 
8847 
21675 F 
100 
4407 
14173 
4452 
1376 
24508 IRL 
0 
40 
20187 
25762 
10706 
56695 S 
0 
0 
621 
750 
1527 
2898 UK 
0 
0 
4431 
12978 
30869 
48279 EU 
100 
4447 
45089 
55284 
53727 
158647 
Disse tal viser, at: 
- kun en ubetydelig mængde skummetmælkspulver er blevet afvist, fordi 
proteinindholdet var mindre end det fastsatte minimum på 31,4% (0,06% af den 
samlede tilbudte mængde) 
- den mængde skummetmælkspulver, for hvilken købsprisen er blevet nedsat, er meget 
begrænset (2,8% af den samlede tilbudte mængde) 
- to tredjedele af det tilbudte skummetmælkspulver har et proteinindhold på over 
37,5%. 
I øvrigt skal det bemærkes, at tallene i tabellen afspejler de gennemsnitlige værdier af 
proteinindholdet af rå mælk i de berørte medlemsstater. 
3-
Endelig giver de tal, som medlemsstaterne har fremsendt, mulighed for at vurdere de 
budgetmæssige virkninger af bestemmelserne om proteinindholdet af det 
skummetmælkspulver, der tilbydes til intervention. Den samlede værdi af det 
skummetmælkspulver, der blev opkøbt i 1996 og 1997, er lig med ca. 250 mio. ECU 
(123 486 tons opkøbt til en pris af 2 055,2 ECU/t). Nedsættelsen af interventionsprisen 
for de 4 447 tons, hvis proteinindhold var mindre end 35,6%, er på ca. 110 000 ECU, 
svarende til 0,4% af den samlede værdi. Betaling af et tillæg for skummetmælkspulver 
med et proteinindhold på over 36,6% ville derimod have resulteret i en merudgift på ca. 
9,5 mio. ECU. Betaling af en godtgørelse for skummetmælksppulver med et 
proteinindhold på over 37,5% ville have medført en merudgift på ca. 8,2 mio. ECU. 
Kommissionen kan således konstatere, at anvendelsen af den nye interventionsordning 
for skummetmælkspulver ikke har affødt nævneværdige vanskeligheder eller haft 
negative virkninger på markedet. 
IV. DRØFTELSERNE VEDRØRENDE CODEXALIMENTARTUS 
På mødet i Codex Alimentarius-KommissionQn i juli 1997 skete der ingen fremskridt 
med hensyn til vedtagelsen af en ny standard for skummetmælkspulver. Næste møde i 
denne kommission finder sted i juni 1999, og det er således udelukket, at der kan 
vedtages en ny standard inden denne dato. 
Det skal understreges, at den foreslåede nye standard er baseret på princippet om 
standardisering af proteinindholdet i mælkepulver, idet minimumsindholdet fastsættes til 
34 vægtprocent (udtrykt i tørstofekstrakt uden fedtstoffer). Denne sats på 34%, som skal 
fortolkes som et udelukkelseskriterium, skal sammenholdes med den minimumssats på 
31,4%, der er fastsat for opkøb af skummetmælkspulver ved intervention. 
Det skal i denne forbindelse bemærkes, at Rådet den 18. december 1997 vedtog 
forordning (EF) nr. 2597/97 om supplerende regler til den fælles markedsordning for 
mælk og mejeriprodukter med hensyn til konsummælk. Ved denne forordning 
bekræftede Rådet bl.a. princippet om forbud mod standardisering af proteinindholdet i 
konsummælk. Kommissionen har dog forpligtet sig til at undersøge konsekvenserne af de 
standarder, der er vedtaget for mejeriprodukter i henhold til Codex Alimentarius. 
V. KONKLUSIONER 
Under hensyntagen til ovenstående er Kommissionen af den opfattelse, at der ikke er 
grund til at ændre ordningen for offentlig intervention for skummetmælkspulver, således 
som den er blevet anvendt siden 1. marts 1996: 
• 
• med hensyn til Codex /*//røe«tarw.s-standarden må det konstateres, at der ikke er sket 
nogen fremskridt, og at der ikke kan træffes nogen beslutning før i juni 1999; 
med hensyn til en eventuel godtgørelse af købsprisen for skummetmælkspulver med et 
proteinindhold på over 37,5% skal det understreges, at en sådan ordning ville medføre 
yderligere udgifter og tilskynde til øget anvendelse af offentlig intervention. 
Kommissionen mener derfor, at en sådan foranstaltning i givet fald skal ledsages af 
andre foranstaltninger, som kan ophæve virkningerne heraf, navnlig på det 
budgetmæssige plan 
5-

ISSN 0254-1459 
KOM(98) 341 endelig udg. 
DOKUMENTER 
DA 03 10 15 17 
Katalognummer : CB-CO-98-350-DA-C 
ISBN 92-78-36803-2 
Kontoret for De Europæiske Fællesskabers Officielle Publikationer 
L-2985 Luxembourg 
C